РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 02

от заседание на Комисия „Съдебна карта и натовареност на
прокурори и следователи” към Прокурорската колегия
на Висшия съдебен съвет,
проведено на 18.03.2020 г.

Днес, 18 март 2020 г. (сряда) от 14:00  часа се проведе заседание на Комисия „Съдебна карта и натовареност на прокурори и следователи” към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“, дирекция „Правна“, Емилия Петкова – главен експерт в отдел „САОД“, дирекция „ИТСС“ и техническият сътрудник на комисията – Мария Тодорова.

Заседанието на комисията протече при предварително обявения и приет от комисията дневен ред:

1. Писмо от директора на Национална следствена служба с приложени статистически таблици за разследваните досъдебни производства през 2019 г. в Националната следствена служба и следствените отдели при окръжните прокуратури, Специализираната прокуратура и Софийска градска прокуратура (изх. № 2574/11.03.2020 г.).

ПО ДНЕВНИЯ РЕД:

1.ОТНОСНО: Писмо от директора на Национална следствена служба с приложени статистически таблици за разследваните досъдебни производства през 2019 г. в Националната следствена служба и следствените отдели при окръжните прокуратури, Специализираната прокуратура и Софийска градска прокуратура (изх. № 2574/11.03.2020 г.).

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1.1. ПРИЕМА предоставените от директора на Национална следствена служба статистически данни за разследваните досъдебни производства през 2019 г. в Националната следствена служба, следствените отдели при окръжните прокуратури, Специализираната прокуратура и Софийска градска прокуратура.
1.2. Внася материалите по точката на следващо редовно заседание на Прокурорската колегия на ВСС.
1.3. ПРЕДЛАГА на Прокурорската колегия на ВСС да приеме следните решения:
ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА на основание чл. 30, ал. 5, т. 13 от Закона за съдебната власт статистически данни за разследваните досъдебни производства през 2019 г. в Националната следствена служба, следствените отдели при окръжните прокуратури, Специализираната прокуратура и Софийска градска прокуратура.
2. Информацията по т.1 да се публикува на интернет страницата на ВСС в раздел „Статистика“.

	ПРЕДСЕДАТЕЛ
					НА КСКНПС:     /П/
								ПЛАМЕН НАЙДЕНОВ